b'\n_START_ARTICLE_\nThe Blue Marble\n_START_PARAGRAPH_\nThe Blue Marble (m\xc4\x97lynasis marmuras)\xc2\xa0\xe2\x80\x93 NASA priklausanti 1972\xc2\xa0m. gruod\xc5\xbeio 7 d. Apollo 17 \xc4\xafgulos atlikta \xc5\xbdem\xc4\x97s Piet\xc5\xb3 pusrutulio nuotrauka. Joje \xc5\xbdem\xc4\x97 yra apie 45 000\xc2\xa0km atstumu. \xc5\xa0i nuotrauka yra viena populiariausi\xc5\xb3 ir labiausiai atpa\xc5\xbe\xc4\xafstam\xc5\xb3 nuotrauk\xc5\xb3 \xc5\xbemonijos istorijoje._NEWLINE_Nuotrauka pa\xc5\xbeym\xc4\x97ta NASA kodu AS17-148-22727. Ji buvo atlikta \xc4\xafgulos kelion\xc4\x97s \xc4\xaf M\xc4\x97nul\xc4\xaf metu. Nuotraukoje nesunkiai galima pamatyti teritorij\xc4\x85 nuo Vidur\xc5\xbeemio j\xc5\xabros iki Antarktidos._NEWLINE_Apollo 17 \xc4\xafgula \xc5\xa1i\xc4\x85 nuotrauk\xc4\x85 atliko su Hasselblad fotoaparatu, turin\xc4\x8diu Carl Zeiss AG linz\xc4\x99. NASA \xc5\xa1ios nuotraukos autoriais laiko vis\xc4\x85 Apollo 17 \xc4\xafgul\xc4\x85\xc2\xa0\xe2\x80\x93 Eugene Cernan, Ronald Evans ir Jack Schmitt, nes jie visi naudojosi \xc5\xa1ia kamera ir dar\xc4\x97 daug pana\xc5\xa1i\xc5\xb3 nuotrauk\xc5\xb3. Tuo tarpu pagal tyrimus galima spr\xc4\x99sti, kad nuotraukos autorius yra Jack Schmitt._NEWLINE_Apollo 17 buvo paskutin\xc4\x97 misija su \xc5\xbemon\xc4\x97mis \xc4\xaf M\xc4\x97nul\xc4\xaf, tad v\xc4\x97liau nebuvo \xc4\xafmanoma \xc5\xbemogaus rankomis padaryti tokios nuotraukos. \xe2\x80\x9eThe Blue Marble\xe2\x80\x9c pavadinimu NASA vadina ir kitas pana\xc5\xa1ias \xc5\xbdem\xc4\x97s nuotraukas, kurios atliekamos nuo 2001\xc2\xa0m. Jas nufotografavo \xc4\xafvair\xc5\xabs palydovai, v\xc4\x97liau i\xc5\xa1 daugyb\xc4\x97s nuotrauk\xc5\xb3 yra sud\xc4\x97liojamas vienas \xc5\xbdem\xc4\x97s vaizdas, siekiant kuo ma\xc5\xbeesnio debes\xc5\xb3 skai\xc4\x8diaus.'